sagorsarker/bangla-wikipedia huggingface dataset:
বিসিজিএস এইচএসবি (ফেরি)-১

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) এইচএসবি (ফেরি)-১ বাংলাদেশ কোস্ট গার্ডের বিসিজি হাইস্পিড ডাইভিং অ্যান্ড ফেরি বোট-শ্রেণীর একটি নৌযান। এটি দেশীয় প্রযুক্তিতে খুলনা শিপইয়ার্ডে নির্মাণ করা হয়। উক্ত নৌযানটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ কোস্ট গার্ডের সার্বিক অপারেশনাল কাজে সহযোগিতা করতে সক্ষম। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ২টি হাইস্পিড ডাইভিং বোট ও ২টি হাইস্পিড ফেরি বোট নির্মাণের নীতিগত অনুমোদন দেওয়া হয়। এরই ধারাবাহিকতায় ২৩ এপ্রিল, ২০১৯ সালে বাংলাদেশ কোস্ট গার্ড এবং খুলনা শিপইয়ার্ড লিমিটেড এর মধ্যকার জাহাজ নির্মাণ সংক্রান্ত চুক্তি স্বাক্ষরিত হয়। পরবর্তীতে দেশীয় প্রতিষ্ঠান এমআরজেড ইন্টারন্যাশনাল, ঢাকা এবং খুলনা শিপইয়ার্ড এর মধ্যে নৌযান নির্মাণ প্রকল্পের নকশা ও সরঞ্জাম সরবরাহ ব্যবস্থাপনা সংক্রান্ত একটি চুক্তি স্বাক্ষরিত হয়। ২০ জুন, ২০১৯ সালে খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করা হয়। উক্ত অনুষ্ঠানে প্রধান অতিথি হিসেবে উপস্থিত ছিলেন জনাব মোস্তাফা কামাল উদ্দীন 
সচিব, জননিরাপত্তা বিভাগ, স্বরাষ্ট্র মন্ত্রণালয় এবং বিশেষ অতিথি রিয়ার এডমিরাল এম আশরাফুল হক এনইউপি, এনডিসি, এএফডব্লিউসি, পিএসসি মহাপরিচালক বাংলাদেশ কোস্ট গার্ড বাহিনী। হাল নির্মাণ কার্যক্রম শেষে বিসিজিএস এইচপিবি (ফেরি)-১ নৌযানটির লঞ্চিং সম্পন্ন করা হয়। অবশেষে ২১ জুন, ২০২৩ সালে নৌযানটি কোস্ট গার্ড বহরে কমিশন করা হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে জাহাজটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম। দেশের অভ্যন্তরীণ ও উপকূলীয় এলাকায় যেকোনো জরুরি প্রয়োজনে বাহিনীর সদস্য ছাড়াও ঊর্ধ্বতন কর্মকর্তা এবং দুর্ঘটনা পরবর্তিকালে বা দুর্যোগকালীন সময়ে বিচ্ছিন্ন এলাকায় নারী ও শিশুর মতো ঝুঁকিপূর্ণদের জরুরি ও দ্রুত পরিবহন নিশ্চিত করতে এসব হাইস্পীড ফেরি বোট বিশেষ সহায়ক হবে।
বিসিজিএস এইচএসবি (ফেরি)-১ নৌযানটির দৈর্ঘ্য , প্রস্হ , গভীরতা এবং ওজন ৫৪.১৪ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি সি স্টেট-৪ মাত্রায় ৪৬ জন আরোহী নিয়ে বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে: 
নৌযানের কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার এবং বিনোদনের জন্য উপযুক্ত আসবাবপত্র এবং জিনিসপত্র সহ সজ্জিত।
১৯৯২ গ্রীষ্মকালীন প্যারালিম্পিকে ব্রাজিল

ব্রাজিল বার্সেলোনায় ১৯৯২ সালের প্যারালিম্পিক গেমসে শারীরিক এবং দৃষ্টি প্রতিবন্ধী ক্রীড়াবিদদের নিয়ে প্রতিদ্বন্দ্বিতা করেছিল। বার্সেলোনা গেমসের পরপরই, তারা মাদ্রিদ শহরে বুদ্ধিবৃত্তিক অক্ষমতা থাকা ক্রীড়াবিদদের জন্য অনুষ্ঠিত ইভেন্টেও অংশ নিয়েছিলো। মাদ্রিদের ফলাফল আন্তর্জাতিক প্যারালিম্পিক কমিটির ঐতিহাসিক ফলাফল ডাটাবেসে অন্তর্ভুক্ত নয়। বার্সেলোনায়, ব্রাজিল ৭টি পদক (৩টি স্বর্ণ এবং ৪টি ব্রোঞ্জ) জিতে পদক টেবিলে ৩১তম স্থান অর্জন করে। কাতালান শহরে, দেশটি ৪১ জন ক্রীড়াবিদ অংশ নিয়ে সাঁতার, অ্যাথলেটিক্স এবং জুডোর ৩টি খেলায় পদক জিতেছে। ব্রাজিল মাদ্রিদে ১টি স্বর্ণ, ৩টি রৌপ্য এবং ১টি ব্রোঞ্জ সহ মোট আরও ৫টি পদক নিয়ে দলটি ২৮তম স্থান অর্জন করে।
চন্দ্রাণী মুখার্জি

চন্দ্রাণী মুখার্জি একজন প্রাক্তন বলিউড প্লেব্যাক গায়িকা, তিনি পশ্চিমবঙ্গের বাপ্পী লাহিড়ীর শালী এবং একজন ফিল্মফেয়ার মনোনীত তারকা।চন্দ্রাণী ১৯৭৫ সালে "আগ অর তুফান" চলচ্চিত্রের মাধ্যমে বলিউডে তার কর্মজীবন শুরু করেন। তারপরে তিনি "আজ কি আওরাত" (১৯৯৩) ছবিতে রাজহাঁসের গান পর্যন্ত কয়েকটি ছবিতে গেয়েছিলেন। তিনি তিনবার ফিল্মফেয়ার শ্রেষ্ঠ নারী প্লেব্যাক পুরস্কারের জন্য মনোনীত হন যদিও তিনি এটি কখনোই জিততে পারেননি।
১৯৯২ গ্রীষ্মকালীন প্যারালিম্পিকে ওমান

ওমান স্পেনের বার্সেলোনায় ১৯৯২ সালের গ্রীষ্মকালীন প্যারালিম্পিকে অংশ নেয়। ওমানের ৪ জন প্রতিযোগী কোন পদক জিততে পারেননি এবং এইকারণে তারা পদক টেবিলে জায়গা পাননি।
১৯৯২ গ্রীষ্মকালীন প্যারালিম্পিকে পাকিস্তান

স্পেনের বার্সেলোনায় ১৯৯২ সালের গ্রীষ্মকালীন প্যারালিম্পিকে প্রতিদ্বন্দ্বিতা করার জন্য পাকিস্তান একটি প্রতিনিধি দল পাঠায়। এই ধরণের খেলায় এটি ছিল দেশটির প্রথম অংশগ্রহণ। এখানে সাঁতারু খাওয়ার মালিক ও ডিসকাস থ্রোয়ার খালিদ মাহমুদ অংশ নেন।
ঊষা বরঠাকুর

ঊষা বরঠাকুর (১৯১২-১৯৯৩) ছিলেন একজন ভারতীয় রাজনীতিবিদ। তিনি একজন সংসদ সদস্য ছিলেন, ভারতীয় জাতীয় কংগ্রেসের সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন। তিনি শিলংয়ের সেন্ট মেরি কলেজের ছাত্রী ছিলেন।
বিসিজিএস এইচএসবি (ফেরি)-২

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) এইচএসবি (ফেরি)-২ বাংলাদেশ কোস্ট গার্ডের বিসিজি হাইস্পিড ডাইভিং অ্যান্ড ফেরি বোট-শ্রেণীর একটি নৌযান। এটি দেশীয় প্রযুক্তিতে খুলনা শিপইয়ার্ডে নির্মাণ করা হয়। উক্ত নৌযানটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ কোস্ট গার্ডের সার্বিক অপারেশনাল কাজে সহযোগিতা করতে সক্ষম। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ২টি হাইস্পিড ডাইভিং বোট ও ২টি হাইস্পিড ফেরি বোট নির্মাণের নীতিগত অনুমোদন দেওয়া হয়। এরই ধারাবাহিকতায় ২৩ এপ্রিল, ২০১৯ সালে বাংলাদেশ কোস্ট গার্ড এবং খুলনা শিপইয়ার্ড লিমিটেড এর মধ্যকার জাহাজ নির্মাণ সংক্রান্ত চুক্তি স্বাক্ষরিত হয়। পরবর্তীতে দেশীয় প্রতিষ্ঠান এমআরজেড ইন্টারন্যাশনাল, ঢাকা এবং খুলনা শিপইয়ার্ড এর মধ্যে নৌযান নির্মাণ প্রকল্পের নকশা ও সরঞ্জাম সরবরাহ ব্যবস্থাপনা সংক্রান্ত একটি চুক্তি স্বাক্ষরিত হয়। ২০ জুন, ২০১৯ সালে খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করা হয়। উক্ত অনুষ্ঠানে প্রধান অতিথি হিসেবে উপস্থিত ছিলেন জনাব মোস্তাফা কামাল উদ্দীন 
সচিব, জননিরাপত্তা বিভাগ, স্বরাষ্ট্র মন্ত্রণালয় এবং বিশেষ অতিথি রিয়ার এডমিরাল এম আশরাফুল হক এনইউপি, এনডিসি, এএফডব্লিউসি, পিএসসি মহাপরিচালক বাংলাদেশ কোস্ট গার্ড বাহিনী। হাল নির্মাণ কার্যক্রম শেষে বিসিজিএস এইচপিবি (ফেরি)-২ নৌযানটির লঞ্চিং সম্পন্ন করা হয়। অবশেষে ২১ জুন, ২০২৩ সালে নৌযানটি কোস্ট গার্ড বহরে কমিশন করা হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে জাহাজটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম। দেশের অভ্যন্তরীণ ও উপকূলীয় এলাকায় যেকোনো জরুরি প্রয়োজনে বাহিনীর সদস্য ছাড়াও ঊর্ধ্বতন কর্মকর্তা এবং দুর্ঘটনা পরবর্তিকালে বা দুর্যোগকালীন সময়ে বিচ্ছিন্ন এলাকায় নারী ও শিশুর মতো ঝুঁকিপূর্ণদের জরুরি ও দ্রুত পরিবহন নিশ্চিত করতে এসব হাইস্পীড ফেরি বোট বিশেষ সহায়ক হবে।
বিসিজিএস এইচএসবি (ফেরি)-২ নৌযানটির দৈর্ঘ্য , প্রস্হ , গভীরতা এবং ওজন ৫৪.১৪ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি সি স্টেট-৪ মাত্রায় ৪৬ জন আরোহী নিয়ে বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে: 
নৌযানের কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার এবং বিনোদনের জন্য উপযুক্ত আসবাবপত্র এবং জিনিসপত্র সহ সজ্জিত।
১৯৯২ গ্রীষ্মকালীন প্যারালিম্পিকে মিয়ানমার

মিয়ানমার স্পেনের বার্সেলোনায় ১৯৯২ সালের গ্রীষ্মকালীন প্যারালিম্পিকে অংশগ্রহণ করে। মিয়ানমার থেকে ১ জন প্রতিযোগী অংশ নেন তবে তিনি কোন পদক জিতেননি এবং তাই দেশটি পদক টেবিলে জায়গা পায়নি।
বিশ্ব গোস্বামী

বিশ্ব গোস্বামী (১৯২১-১৯৮৭) একজন ভারতীয় রাজনীতিবিদ ছিলেন। তিনি একজন সংসদ সদস্য ছিলেন, জনতা পার্টির সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন।
১৯৯২ গ্রীষ্মকালীন প্যারালিম্পিকে মালয়েশিয়া

মালয়েশিয়া স্পেনের বার্সেলোনায় ১৯৯২সালের গ্রীষ্মকালীন প্যারালিম্পিকে অংশ নেয়। মালয়েশিয়ার ১০ জন প্রতিযোগী ৩টি পদক (১টি রৌপ্য ও ২টি ব্রোঞ্জ) জিতে জ্যামাইকার সাথে পদক টেবিলে যৌথভাবে ৫১তম স্থানে অর্জন করে।
১৯৯২ গ্রীষ্মকালীন প্যারালিম্পিকে ম্যাকাও

ম্যাকাও স্পেনের বার্সেলোনায় ১৯৯২ সালের গ্রীষ্মকালীন প্যারালিম্পিকে অংশগ্রহণ করে। ম্যাকাও থেকে ২জন প্রতিযোগী অংশ নেন। তারা কোনো পদক জিততে পারেনি, তাই দেশটি পদক টেবিলে জায়গা পায়নি।
ডেভিড লেজার

ডেভিড লেজার একজন ভারতীয় রাজনীতিবিদ। তিনি একজন সংসদ সদস্য ছিলেন, ভারতীয় জাতীয় কংগ্রেসের সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন।
সয়ূজ ১৪

সয়ূজ ১৪ (, ইউনিয়ন ১৪) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৭৪ সালের ৩ জুলাইয়ে উৎক্ষেপণ করা হয়। এর দুই মহাকাশ ভ্রমণকারী হলেন পাভেল পোপোভিচ ও ইউরি আর্তুয়্যুকিন।
দিস টুয়েসডে ইন টেক্সাস

দিস টুয়েসডে ইন টেক্সাস একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এই অনুষ্ঠানটি ১৯৯১ সালের ৩রা ডিসেম্বর তারিখে মার্কিন যুক্তরাষ্ট্রের টেক্সাসের স্যান অ্যান্টোনিওয়ের ফ্রিম্যান কলিসিয়ামে অনুষ্ঠিত হয়েছে।
প্রাক-প্রদর্শনে নয়টিসহ মূল অনুষ্ঠান মিলিয়ে সর্বমোট চৌদ্দটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ চ্যাম্পিয়নশিপ ম্যাচে দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, রিপো ম্যান ও টেড ডিবিয়াসি ট্যাগ টিম ম্যাচে এল মাতাদোর ও ভার্জিলকে এবং একক ম্যাচে দ্য ব্রিটিশ বুলডগ দ্য ওয়ারলর্ডকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।
১৯৯১ সালের এই অনুষ্ঠানটি দিস টুয়েসডে ইন টেক্সাস কালানুক্রমিকের প্রথম অনুষ্ঠান ছিল, যা ৩রা ডিসেম্বর তারিখে মার্কিন যুক্তরাষ্ট্রের টেক্সাসের স্যান অ্যান্টোনিওয়ের ফ্রিম্যান কলিসিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।
সয়ূজ ১৫

সয়ূজ ১৫ (, ইউনিয়ন ১৫) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৭৪ সালের ২৬ আগস্টে উৎক্ষেপণ করা হয়। এর দুই মহাকাশ ভ্রমণকারী হলেন গেন্নাডি সারাফানোভ ও লেভ ডায়োমিন।
বাহারুল ইসলাম (বিচারক)

বাহারুল ইসলাম (১ মার্চ ১৯১৮ - ৫ ফেব্রুয়ারি ১৯৯৩) ছিলেন একজন ভারতীয় রাজনীতিবিদ এবং ভারতের সুপ্রিম কোর্টের বিচারক। তিনি ভারতীয় জাতীয় কংগ্রেসের সদস্য হিসাবে ভারতের সংসদের উচ্চকক্ষ রাজ্যসভায় নির্বাচিত হন। ১৯৭২ সালে তিনি গৌহাটি হাইকোর্টের প্রধান বিচারপতির ভূমিকা থেকে অবসর নেওয়ার পর গৌহাটি হাইকোর্টের বিচারপতি হওয়ার জন্য রাজ্যসভা থেকে পদত্যাগ করেন। পরে তাকে প্রত্যাহার করে সুপ্রিম কোর্টের বিচারপতি করা হয়। সেই পদে তিনি নগর সমবায় ব্যাঙ্ক কেলেঙ্কারিতে বিহারের তৎকালীন মুখ্যমন্ত্রী জগন্নাথ মিশ্রকে অব্যাহতি দিয়ে একটি রায় দেন। পরে তিনি কংগ্রেস দলের প্রার্থী হিসাবে নির্বাচনে প্রতিদ্বন্দ্বিতা করার জন্য সুপ্রিম কোর্ট থেকে পদত্যাগ করেন এবং রাজ্যসভায় ফিরে নির্বাচিত হন।
বেদবতী বুড়াগোহাঁই

বেদাবতী বুড়াগোহাঁই ছিলেন একজন ভারতীয় রাজনীতিবিদ। তিনি একজন সংসদ সদস্য ছিলেন, ভারতীয় জাতীয় কংগ্রেসের সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন।
দ্বিজেন্দ্রনাথ শর্মা

শ্রী দ্বিজেন্দ্র নাথ শর্মা, ভারতীয় জাতীয় কংগ্রেস দলের একজন রাজনীতিবিদ, ২০০২ থেকে ২০০৮ সাল পর্যন্ত ভারতীয় সংসদের উচ্চকক্ষ রাজ্যসভায় আসামের প্রতিনিধিত্বকারী ভারতের সংসদ সদস্য ছিলেন।
কেএসইউ স্টেডিয়াম (রিয়াদ)

কিং সৌদ বিশ্ববিদ্যালয় স্টেডিয়াম (কেএসইউ) (), বা আল-আউয়াল পার্ক () স্পনসরশিপের কারণে নামে পরিচিতি, সৌদি আরবের রিয়াদে অবস্থিত একটি ফুটবল স্টেডিয়াম। ২০২০ সালের সেপ্টেম্বরে, এসএমসি স্টেডিয়াম পরিচালনার জন্য ব্যবস্থাপনার অধিকার লাভ করে। ২০২০ সালের অক্টোবরে, এসএমসি আল-আউয়াল পার্ককে তাদের হোম স্টেডিয়াম হওয়ার জন্য আল নাসর এফসির সাথে একটি চুক্তি স্বাক্ষর করেছে।
পশ্চিম রিয়াদের কিং সৌদ বিশ্ববিদ্যালয়ের ক্যাম্পাসে নির্মাণ কাজ ২০১১ সালের বসন্তে শুরু হয়েছিল এবং ২০১৫ সালের মে মাসে উদ্বোধন হয়েছিল।
সৌদি ভিত্তিক ফুটবল স্টেডিয়ার তাদের স্থাপত্য পোর্টফোলিও সম্প্রসারিত করে মাইকেল কেসি চেহ এবং তার স্ত্রী স্টেফের ডিজাইনের উপর ভিত্তি করে নির্মাণ কাজ হাশেম কন্ট্রাক্টিং কোম্পানিকে দেওয়া হয়েছিল।
হাসেম কন্ট্রাক্টিং কোম্পানি ২১৫ মিলিয়ন রিয়াল ($৫৭ মিলিয়ন) বাজেটের মধ্যে স্পেসিফিকেশন (এবং আন্তর্জাতিক গেমগুলির জন্য ফিফা নিয়ম) অনুসরণ করে স্টেডিয়ামটি সরবরাহ করেছিল। ছিদ্রযুক্ত এবং ধাতব বাইরের ত্বকের কারণে স্টেডিয়ামটি সূর্যের আলোর উপর নির্ভর করে মাটি-বাদামী বা সোনার মনে হতে পারে। মিসুল পার্ক ২০২০ সালের শেষের দিকে একটি সংস্কারের মধ্য দিয়ে গেছে এবং এটিকে একটি তরুণ এবং পরিবার-বান্ধব গন্তব্যে রূপান্তরিত করার জন্য এগিয়ে যেতে থাকবে যাতে ফ্যান জোন এবং সকলের জন্য বিনোদনের ক্ষেত্র রয়েছে।
২০২০ সালে, ডেলিভারি কোম্পানি এমরসুল-এর সাথে চুক্তির পর স্টেডিয়ামটি ২০২০ সালের নভেম্বরে এমরসুল পার্ক হয়ে রি-ব্র্যান্ডিং অপারেশনের মধ্য দিয়ে যায়।
২০২১ সালে, স্টেডিয়ামটি আগের বছর মারা যাওয়া ডিয়েগো ম্যারাডোনাকে সম্মান জানাতে বোকা জুনিয়র্স এবং এফসি বার্সেলোনার মধ্যে ম্যারাডোনা কাপের আয়োজন করেছিল।
এপ্রিল ২০২৩ সালে, সৌদি আউয়াল ব্যাংক পরবর্তী তিন বছরের জন্য $১৫ মিলিয়ন স্পনসরশিপ চুক্তিতে স্বাক্ষর করার পরে স্টেডিয়ামটির নাম পরিবর্তন করে আল-আউয়াল পার্ক করা হয়।
সান্টিয়াস কুজুর

সান্তিয়াস কুজুর (জন্ম ২৬ অক্টোবর ১৯৭৩ গ্রাম খোখাবস্তি, উদালগুড়ি জেলা, আসাম ) হলেন একজন ভারতীয় সমাজকর্মী, রাজনীতিবিদ এবং ভারতের আসাম থেকে নির্বাচিত সংসদ সদস্য (রাজ্যসভা) একজন কংগ্রেস প্রার্থী।
তিনি ১৯৯৫ সালে গৌহাটি বিশ্ববিদ্যালয় থেকে বিএ সম্পন্ন করেছেন। তিনি ২০১৯ সালে ভারতীয় জনতা পার্টিতে যোগ দেন।
মান সিং (ডাকাত)

মান সিং (১৮৯০–১৯৫৫), যিনি ডাকু মান সিং নামে বেশি পরিচিত, ছিলেন একজন কুখ্যাত ভারতীয় ডাকাত।
মান সিং ১৮৯০ সালে ভারতের উত্তর-পশ্চিম প্রদেশের আগ্রা জেলার বাহের কাছে খেরা রাঠোর গ্রামে জন্মগ্রহণ করেন। তিনি ছিলেন রাজপুতদের রাঠোর বংশের সন্তান। তিনি দুর্জন সিংয়ের ছোট ভাই।
১৯৩৯ থেকে ১৯৫৫ সালের মধ্যে তিনি ৩২ জন পুলিশ কর্মকর্তাকে হত্যা সহ ১,১১২টি ডাকাতি এবং ১৮৫টি খুনের জন্য দায়ী। তিনি তার ভাই নবাব সিং, ছেলে, ভাগ্নে সহ ১৭ জনের একটি দলকে নেতৃত্ব দিতেন। পুলিশ তার বিরুদ্ধে অপহরণ থেকে শুরু করে হত্যা পর্যন্ত বিভিন্ন অভিযোগে শতাধিক মামলা নথিভুক্ত করেছিল।
১৯৫৫ সালে মধ্যপ্রদেশের ভিন্দের কাকেকাপুরায় একটি বটগাছের নিচে বসে থাকা অবস্থায় গোর্খা সৈন্যরা তাকে গুলি করে হত্যা করে। এই অভিযানের নেতৃত্বে ছিলেন ইন্সপেক্টর বিনোদ চাঁদ চতুর্বেদী।
তার জীবনী নিয়ে ১৯৭১ সালে "ডাকু মান সিং" নামে একটি চলচ্চিত্র নির্মিত হয়েছিল, যেটি পরিচালনা করেছিলেন বাবুভাই মিস্ত্রি। এই চলচ্চিত্রে অভিনয় করেছিলেন দারা সিং, নিশি, শেখ মুখতার, জীবন, শ্যাম কুমার এবং গুড্ডি মারুতি। চলচ্চিত্রটিতে সঙ্গীতায়োজন করেছিলেন সার্দুল কোয়াত্রা। চলচ্চিত্রটি প্রযোজনা করেছিল টাইম লাইফ ফিল্মস। ২০১৯ সালে "সোনচিড়িয়া" চলচ্চিত্রে মান সিংয়ের চরিত্রে অভিনয় করেছিলেন অভিনেতা মনোজ বাজপেয়ী।
রবিন কাকতি

রবিন কাকতি (১৯০৯-১৯৯৬) একজন ভারতীয় রাজনীতিবিদ ছিলেন। তিনি একজন সংসদ সদস্য ছিলেন, জনতা পার্টির সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন।
বাসন্তী শর্মা

বাসন্তী সরমা একজন ভারতীয় রাজনীতিবিদ। তিনি একজন সংসদ সদস্য ছিলেন, ভারতীয় জাতীয় কংগ্রেসের সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন।
প্রকান্ত ওয়ারিসা

প্রকান্ত ওয়ারিসা একজন ভারতীয় রাজনীতিবিদ। তিনি একজন সংসদ সদস্য ছিলেন, স্বায়ত্তশাসিত রাজ্য দাবি কমিটির সদস্য হিসাবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করেন।
রেমন্ড থানহলিরা

রেমন্ড থানহলিরা একজন ভারতীয় রাজনীতিবিদ। তিনি একজন সংসদ সদস্য, ভারতীয় জাতীয় কংগ্রেসের সদস্য হিসেবে ভারতের সংসদের উচ্চকক্ষ রাজ্যসভায় আসামের প্রতিনিধিত্ব করছেন।
যোগেন গগৈ

যোগেন গগৈ (জন্ম ১৯২২) ছিলেন একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ১৯৭৮ থেকে ১৯৮৩ সাল পর্যন্ত আসাম বিধানসভায় থাওড়া আসনের প্রতিনিধিত্ব করেন।
গজেন তাঁতি

গজেন তাঁতি (১২ মার্চ ১৯৩৭ - ৯ জুলাই ১৯৯৯) ছিলেন একজন ভারতীয় রাজনীতিবিদ এবং আসামের মন্ত্রিপরিষদ মন্ত্রী (১৯৭২) চা শ্রমিক সম্প্রদায়ের। তিনি ভারতীয় জাতীয় কংগ্রেস, ভারতীয় জাতীয় কংগ্রেস (সমাজবাদী) এবং জাতীয়তাবাদী কংগ্রেস পার্টির সদস্য ছিলেন।
৯ জুলাই ১৯৯৯-এ ভারতীয় জাতীয় কংগ্রেস (সমাজবাদী) জাতীয়তাবাদী কংগ্রেস পার্টির সাথে একীভূত করার জন্য গুয়াহাটিতে একটি গুরুত্বপূর্ণ বৈঠকের জন্য ASTC বাসে জোরহাট থেকে গুয়াহাটি ফেরার সময়, বোকাখাত থেকে ১৬ কিলোমিটার দূরে সিলজুরিতে একটি দুর্ঘটনায় তিনি মারা যান। তার ৩টি সন্তান ছিল।
মিডিয়াকম লিমিটেড

মিডিয়াকম একটি বিজ্ঞাপনী সংস্থা যা স্কয়ার গ্রুপ এর আওতাধীন। বাংলাদেশের বিজ্ঞাপন প্রচারণায় দেশি-বিদেশি বহু প্রতিষ্ঠানের সাথে তারা কাজ করেছে।
২০১৬ সালে গুগলের বিজ্ঞাপন সহযোগী হয় মিডিয়াকম।
জানুয়ারি ২০১৭, ভারতীয় ম্যাডিসন মিডিয়া এর শাখা হিসেবে চুক্তিবদ্ধ হয় মিডিয়াকম।
সেপ্টেম্বর ২০২১, টফির বিজ্ঞাপন তৈরিতে চুক্তি হয়।
সেপ্টেম্বর ২০২৩ এ ঢাকা মেট্রোরেল এ বিজ্ঞাপন প্রদানের জন্য মিডিয়াকম চুক্তিবদ্ধ হয়। মেট্রোরেলে দেখানো বিজ্ঞাপনগুলো অতিরিক্ত এবং বিরক্তিকর বলে অভিযোগ উঠে।
সিডি টাইটান

ক্লাব দেপোর্টিভো টাইটান দে টেক্সিস্টেপেক হল একটি সালভাদোরান ফুটবল ক্লাব যা টেক্সিস্টেপেক, সান্তা আনা ডিপার্টমেন্ট, এল সালভাদরে অবস্থিত।
ক্লাবটি বর্তমানে সেগুন্ডা ডিভিসিয়ন ডি ফুটবল সালভাদোরেনোতে অংশগ্রহণ করে। তাদের বাড়ির স্টেডিয়াম কাঞ্চা স্যান্ডোভাল।
সয়ূজ ১৬

সয়ূজ ১৬ (, ইউনিয়ন ১৬) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৭৪ সালের ২ ডিসেম্বর তারিখে উৎক্ষেপণ করা হয়। এর দুই মহাকাশ ভ্রমণকারী হলেন আনাতোলি ফিলিপচেঙ্কো ও নিকোলাই রুকাভিশনিকভ।
সয়ূজ ১৭

সয়ূজ ১৭ (, ইউনিয়ন ১৭) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৭৫ সালের ১০ জানুয়ারি তারিখে উৎক্ষেপণ করা হয়। এর দুই মহাকাশ ভ্রমণকারী হলেন আলেক্সি গুভারেভ ও গিয়োর্গি গ্রেচকো।
মীনা কাপুর

মীনা কাপুর (১৯৩০ কলকাতায় (তখন কালকাতা) - ২৩ নভেম্বর ২০১৭) হলেন একজন ভারতীয় প্লেব্যাক গায়িকা । তিনি ছিলেন অভিনেতা বিক্রম কাপুরের কন্যা যিনি নিউ থিয়েটার্স স্টুডিওতে কাজ করতেন। তার পরিবার খ্যাতিমান চলচ্চিত্র নির্মাতা পিসি বড়ুয়ার সাথে সম্পর্কিত ছিল। অল্প বয়সেই মীনার গান নিনু মজুমদার এবং এস ডি বর্মনের মতো সুরকারদের নজরে আসে। ১৯৪০ এবং ১৯৫০ এর দশকে, তিনি হিন্দি চলচ্চিত্রে একজন প্লেব্যাক গায়িকা ছিলেন। তিনি<nowiki>পরদেশী</nowiki> (১৯৫৭) এর "রসিয়া রে মন বসিয়া রে", অধিকার (১৯৫৪) থেকে এক ধরতি হ্যায় এক গগন এবং মীনা কুমারী অভিনীত "চার দিল চার রাহেন" (১৯৫৯) ছবিতে 'কাছি হ্যায় উমারিয়া'-এর মতো জনপ্রিয় গান গেয়েছিলেন। তিনি গায়িকা গীতা দত্তের বন্ধু ছিলেন; দুজনের কণ্ঠের ধরন একই রকম ছিল। 
তিনি ১৯৫৯ সালে সঙ্গীত রচয়িতা অনিল বিশ্বাসকে বিয়ে করেন, যিনি পরে হিন্দি সিনেমা ছেড়ে চলে যান এবং দিল্লিতে চলে আসেন এবং ১৯৬৩ সালের মার্চ মাসে অল ইন্ডিয়া রেডিওতে (এআইআর) জাতীয় অর্কেস্ট্রার পরিচালক হন। অনিল বিশ্বাস ২০০৩ সালের মে মাসে দিল্লিতে মারা যান। এই দম্পতির কোনো সন্তান হয়নি। কিন্তু অনিল বিশ্বাসের প্রথম স্ত্রী আশালতা বিশ্বাসের (নি মেহরুন্নিসা) সঙ্গে ৪টি সন্তান ছিল।
কাপুরের সবচেয়ে বিখ্যাত গানগুলোর মধ্যে একটি হলো "আনা মেরি জান সানডে কে সানডে", সি. রামচন্দ্র এবং শমশাদ বেগমের সাথে "শেহনাই" (১৯৪৭) চলচ্চিত্রের একটি দ্বৈত গান এবং "কুছ অর জামানা কেহতা হ্যায়", চলচ্চিত্রের অনিল বিশ্বাসের সুরে সেট করা "ছোটি ছোটি বাতে" (১৯৬৫)।
প্রবীণ গায়ক ২৩ নভেম্বর ২০১৭ কলকাতায় সকাল ২:২০-এ মারা যান। মৃত্যুর আগে কয়েক বছর ধরে তিনি প্যারালাইসিসে ভুগছিলেন।
মৃত্যু : তিনি ২৩ নভেম্বর ২০১৭ বৃহস্পতিবার ভোরে কলকাতার বাড়িতে মারা যান।
উমাস্বতী

উমাস্বতী বা উমাস্বামী (আনুমানিক ২য় শতাব্দী থেকে ৫ম শতাব্দী) ভারতীয় পণ্ডিত ছিলেন, যিনি জৈনধর্মের ভিত্তিমূলক রচনার জন্য পরিচিত। তিনি জৈন গ্রন্থ তত্ত্বার্থসূত্র রচনা করেন। উমাস্বতীর রচনাটি ছিল জৈন দর্শনের উপর প্রথম সংস্কৃত ভাষার গ্রন্থ, এবং চারটি জৈন ঐতিহ্যের দ্বারা প্রামাণিক হিসাবে গৃহীত প্রাচীনতম বিদ্যমান ব্যাপক জৈন দর্শনের গ্রন্থ। হিন্দুধর্মে বেদান্ত সূত্র ও যোগসূত্রের মতো জৈনধর্মে তার গ্রন্থের একই গুরুত্ব রয়েছে।
উমাস্বতীকে জৈনধর্মের দিগম্বর ও শ্বেতাম্বর উভয় সম্প্রদায়ই তাদের নিজেদের বলে দাবি করে। তার বংশের ভিত্তিতে তাকে নগরবাচকও বলা হতো। উমাস্বতী শুধু জৈন ধর্মেই নয়, বহু শতাব্দী ধরে অন্যান্য ভারতীয় ঐতিহ্যেও প্রভাবশালী ছিলেন। ত্রয়োদশ থেকে চতুর্দশ শতাব্দীর মধ্বাচার্য, হিন্দু দর্শনের দ্বৈতবেদান্ত দর্শনের প্রতিষ্ঠাতা, উদাহরণ স্বরূপ উমাস্বতীকে উমাস্বতী-বাচকাচার্য হিসেবে উল্লেখ করেন। দিগম্বর জৈন ঐতিহ্যের কেউ কেউ তাকে আচার্য কুন্দকুণ্ডের প্রধান শিষ্য বলে বিশ্বাস করেন। তবে, এটি কিছু পশ্চিমা পণ্ডিতদের দ্বারা বিতর্কিত।
উমাস্বতী, ছিলেন একজন আচার্য এবং সেইজন্য জৈন ঐতিহ্যের পঞ্চ-পরমেষ্ঠী (পাঁচজন পরমেশ্বর) এর একজন। উমাস্বতীর দ্বারা উত্থাপিত তত্ত্বটি হলো যে পুনর্জন্ম এবং দুঃখ একজনের কর্মের কারণে হয় এবং তপস্যা সহ পুণ্যময় জীবনযাপনের ব্রত অনুসারে জীবনযাপন করা এই কর্মকে পরিষ্কার করে, অবশেষে মুক্তির দিকে নিয়ে যায়। উমাস্বতী তত্ত্বার্থসূত্রের প্রধান দর্শন হলো যে "সমস্ত জীবন, মানব ও অ-মানব উভয়ই পবিত্র।"
কঙ্কনা ব্যানার্জি

কঙ্কনা ব্যানার্জি (জন্ম ১৯ এপ্রিল, ১৯৪৬) হলেন একজন ভারতীয় ধ্রুপদী গায়িকা যিনি লক্ষ্ণৌতে ভারতীয় ধ্রুপদী কণ্ঠশিল্পী ওস্তাদ আমির খানের তত্ত্বাবধানে প্রশিক্ষণ নিয়েছেন। তিনি ১৯৮৭ সালে মাদার টেরেসা কর্তৃক উপস্থাপিত অন্ধ্র প্রদেশ রাজ্য সরকারের সম্মাননা " অন্ধ্ররত্ন পুরস্কার (কালা সরস্বতী)"সহ হিন্দুস্তানি শাস্ত্রীয় সঙ্গীতে তার অবদানের জন্য বেশ কয়েকটি প্রশংসা এবং পুরস্কার পেয়েছেন।
তিনি কলকাতা শহরের এক সচ্ছল পরিবারে জন্মগ্রহণ করেন। তাঁর মা মন্দিরা চ্যাটার্জি ছিলেন কলকাতার তারাপদ চক্রবর্তী এবং লখনউয়ের শ্রীকৃষ্ণ নারায়ণ রতনজাঙ্করের শিষ্যা। তাঁর মাতামহ ছিলেন রাধা কমল মুখার্জি, সমাজবিজ্ঞানী এবং লখনউ বিশ্ববিদ্যালয়ের প্রাক্তন উপাচার্য। কঙ্কনা ব্যানার্জী তাঁর কর্মজীবনের প্রথম দিকে তাঁর মায়ের প্রভাব ও তত্ত্বাবধানে হিন্দুস্তানি শাস্ত্রীয় সঙ্গীতের প্রশিক্ষণ শুরু করেন। ১৯৫৫ সালে, তিনি ইন্দোর ঘরানার ওস্তাদ আমির খানের অধীনে প্রশিক্ষণ শুরু করেন। তিনি ১৯৬০ সালে চৌদ্দ বছর বয়সে প্রথম জনসম্মুখে পরিবেশনা করেন।
তিনি আমির খসরু ( এইচএমভি স্টুডিও, বোম্বে ) এর শৈলী বা স্টাইলে ওস্তাদ আমির খানের তৈরি দরবারী কানারা ' তারানা ' পরিবেশন করেন। ট্র্যাকটি এইচএমভি দ্বারা একটি বিশেষ রেকর্ড 'আমির খসরু এর বহুমুখী প্রতিভা'-তে প্রকাশিত হয়েছিল। কবির সপ্তম শতবার্ষিকী উদযাপন উপলক্ষে এটি প্রকাশিত হয়েছিল।
কঙ্কনা ব্যানার্জি মেওয়াতি ঘরানার পণ্ডিত প্রতাপ নারাইনের শিষ্যা হয়েছিলেন। তিনি তাঁর কর্মজীবনে মাদার টেরেসা কর্তৃক উপস্থাপিত অন্ধ্র প্রদেশ সরকারের "কালা সরস্বতী অন্ধ্ররত্ন পুরস্কার" সহ অসংখ্য প্রশংসা পেয়েছেন।
তিনি একজন নেপথ্য গায়িকা হিসেবেও কাজ করেছেন, "রাম তেরি গঙ্গা মইলি" এবং "ইদ মুবারক" চলচ্চিত্রের জন্য শাস্ত্রীয় রাগের উপর ভিত্তি করে গান রেকর্ড করেছেন।
কঙ্কনা বন্দ্যোপাধ্যায় ১৭ বছর বয়সে ওস্তাদ আমির খানের আরেক শিষ্য সুনীল কুমার ব্যানার্জীকে বিয়ে করেন। একসাথে তাঁদের দুটি সন্তান আছে, একটি কন্যা এবং একটি পুত্র। তাঁদের ছেলের জন্মের কিছুক্ষণ পরে, যখন কঙ্কনা ব্যানার্জির ২১ বত্সর বয়স, তাঁর স্বামী মারা যান। কঙ্কনা ব্যানার্জী আর বিয়ে করেননি।
নূহের নৌকার প্রতিলিপি

নূহের নৌকার অসংখ্য ব্যাখ্যা তৈরি করা হয়েছে এবং প্রস্তাব করা হয়েছে। কিছু ভাস্কর বাইবেলীয় ভাস্করের যথাসম্ভব কাছাকাছি প্রতিলিপি হিসেবে নির্মাণের উদ্দেশ্যে করা হয়েছিল। এসব নির্মাতারা ধরে নিয়েছিলেন যে এই জাতীয় একটি জাহাজ অস্তিত্ব ছিলো এবং এটি কেবল পৌরাণিক জাহাজ নয়। অন্য কিছু ভাস্কর এই ধারণা থেকে অনুপ্রাণিত হয়ে নির্মীত আরও কিছুটা ভিন্ন নকশা করেন। বাইবেলে নৌকাটির দৈর্ঘ্য, উচ্চতা এবং প্রস্থের মতো মৌলিক মাপের বর্ণনা ছাড়া আর তেমন বিস্তারিত বিবরণ নেই। ফলে, যেকোন "প্রতিলিপি"র সঠিক নকশা অনেকাংশে অনুমানের বিষয়। কেউ কেউ নূহের জাহাজকে কেবল আয়তাকার পার্শ্বযুক্ত বাক্সের মতো কাঠামো হিসাবে ব্যাখ্যা করে; অন্য পুনর্নির্মাণগুলি (যেমন আর্ক এনকাউন্টার) এটিকে গোলাকার নৌকা কিছুটা কর্নার চিত্র দেয়।
কাঠমিস্ত্রি জোহান হুইবার  কল্পনাপ্রসূত নূহের নৌকার একটি  প্রতিরূপ তৈরি করেন। বাইবেলে বর্ণিত পরিমাণ মাফিক নিখুঁত ও পুঙ্খানোপুঙ্খভাবে তৈরির চেষ্টা করা হয়েছে।   বর্তমানে নেদারল্যান্ডসের রাজধানী আমস্টারডামে রাখা এ নৌকার  আয়তনে  ৪১০ ফুট লম্বা ও ৯৫ ফুট প্রশস্ত। তিন তলা বিশিষ্ট প্রতিটি তলা ৭৫ ফুট উচ্চতা।  ওজন  ২ হাজার ৫শ’টন। 
নৌকার আদলে  নৌকাটিতেও কাঠের তৈরি বিভিন্ন প্রজতির প্রাণী রাখা হয়েছে।  নৌকাটি পানিতেও ভাসানো হয়েছে। নৌকাটির নির্মাণকাজে ব্যয় হয়, ১.৬ মিলিয়ন মার্কিন ডলার।  ২০১২ সালে এটির নির্মাণকাজ শুরু হওয়ার পর থেকে দেশ-বিদেশের পর্যটক স্থানটি পরিদর্শন করেছেন। নির্মাণশিল্পী জোহান নৌকাটি সাগরে ভাসিয়ে মধ্যপ্রাচ্যের ইসরাইলে নিয়ে যাওয়ার পরিকল্পনা করেন। কিন্তু এই প্রতিলিপি নৌকার কোনো ইঞ্জিন না থাকায় তা আর সম্ভব হয়নি।   
বাইবেল নূহের নৌকার দৈর্ঘ্য ৩০০ হাত বলা হয়েছে। প্রাচীনকালে বিভিন্ন হাত ব্যবহার করা হত, তবে "পূর্ণ-স্কেল" হিসাবে বিবেচনা করতে হলে, একটি আর্কের প্রতিরূপ হতে হবে প্রায় ১৩৫ থেকে ১৫০ মিটার লম্বা। .
বাইবেলে বলা হয়েছে নূহের জাহাজটি ৩০০ কামি (cubits) লম্বা ছিল। প্রাচীনকালে বিভিন্ন ধরনের কামি ব্যবহার করা হতো। তবে আসল আকারের একটি প্রতিরূপ তৈরি করতে হলে, জাহাজটির দৈর্ঘ্য প্রায় ১৩৫ মিটার থেকে ১৫০ মিটারেরও বেশি (প্রায় ৪৪০ থেকে ৫০০+ ফুট) হতে হবে।
শারমিন আলি

শারমিন আলি (জন্ম 8 আগস্ট ১৯৮৮) একজন ভারতীয় অভিনেত্রী, লেখক এবং উদ্যোক্তা। শারমিন 'ইউ' () নামে একটি বই লিখেছেন। পেশায় একজন প্রকৌশলী, তিনি আর্ট্রাইটিস থিয়েটার গ্রুপের প্রতিষ্ঠাতা হিসাবে সবচেয়ে বেশি পরিচিত। (আর্ট-রাইট-আইএস. ভিত্তিক, ব্যাঙ্গালোর, ভারত)
শারমিন আলী ভারতের পশ্চিমবঙ্গে জন্মগ্রহণ করেন। তিনি আর. কে. পুরমের দিল্লি পাবলিক স্কুল থেকে তার স্কুলজীবন শেষ করেন। শৈশবেই শারমিনের তোতলানি ছিল। তিনি এটি সামলাতে শিখেছিলেন এবং একজন পেশাদার বক্তা হয়ে ওঠেন। তিনি বেঙ্গালুরুর এইচ. কে. বি. কে কলেজ অফ ইঞ্জিনিয়ারিং থেকে ব্যাচেলর অফ ইঞ্জিনিয়ারিং নিয়ে স্নাতক হন।।
ইঞ্জিনিয়ারিং ডিগ্রি শেষ করে শারমিন একটি পরামর্শক প্রতিষ্ঠানে চাকরি করেন। লেখক হওয়ার জন্য শারমিন তার কর্পোরেট কর্মজীবন ছেড়ে দেন। তিনি নিজেকে জানার বিষয়ে একটি বিনামূল্যে ই-বুক ইউ (ইউ ওন ইউরসেলফ) প্রকাশ করেছিলেন। পরবর্তীকালে তিনি তাঁর প্রথম গল্প লেখার পণ্য 'দ্য স্পিডি-স্টোরি-রাইটিং-ওয়াগন' চালু করেন ও " নামে একটি সংস্থা প্রতিষ্ঠা করেন। শারমিন একজন থিয়েটার উৎসাহী এবং নিজের প্রযোজনা সংস্থা আর্ট-রাইট-ইস শুরু করেন। তিনি একটি মিলিয়নেয়ার মেকার সেমিনারে বক্তব্য রাখেন।
শারমিন-এর স্ব-প্রকাশিত বই, ইউ, জুন ২০১৩ সালে প্রকাশিত হয়। ২০১৩ সালের ২৬ জুন বেঙ্গালুরুতে বরুণ আগরওয়াল এবং শিবা সেলভারাজ অক্সফোর্ড বুকস্টোরে "ইউ"-এর সূচনা করেন। আপনি পাবলিক স্পিকারের কাছে বক্তৃতা অসম্পূর্ণতার সাথে শিশু হিসাবে তার সংগ্রাম থেকে তার জীবনের গল্পটি বর্ণনা করেছেন যা তিনি আজ। পরে তিনি 'ইওর-ফার্স্ট-বুক' চালু করেন, যা দাবি করে যে এটি একটি প্রথম ধরনের গল্প লেখার পণ্য যা যারা লিখতে চান তাদের প্রশিক্ষণ এবং নির্দেশনা প্রদান করে। 
মঞ্চে শারমিন আলীর প্রথম অনুষ্ঠান ছিল বেঙ্গালুরু এর আলিয়ঁস ফ্রঁসেজতে। এর পরপরই তিনি নিজের প্রযোজনা সংস্থা আর্ট-রাইট-ইস শুরু করেন। তিনি অপেশাদার, পেশাদার এবং থিয়েটার উৎসাহীদের একটি দল একত্রিত করেন এবং আর্ট্রাইটিস থিয়েটার গ্রুপ গঠন করেন। আর্টরাইটিস থিয়েটার গ্রুপের সবচেয়ে বিখ্যাত অনুষ্ঠানগুলোর মধ্যে রয়েছে পটলি বাবা কি পল্টন এবং ইরেবাস-ডার্কার ম্যানিফায়েড, যা বেঙ্গালুরু প্রদর্শিত হয় এবং সমালোচকদের প্রশংসা পেয়েছিল।
[[বিষয়শ্রেণী:১৯৮৮-এ জন্ম]
হাসলিন কৌর

হাসলিন কৌর একজন ভারতীয় অভিনেত্রী, মডেল এবং সৌন্দর্য প্রতিযোগিতার শিরোপাধারী। তিনি প্যান্টালুনস ফেমিনা মিস ইন্ডিয়াতে প্রথম রানার-আপ ছিলেন এবং ২০১১ সালের ৩ ডিসেম্বর তারিখে মিস আর্থ ২০১১ সুন্দরী প্রতিযোগিতায় ভারতের প্রতিনিধিত্ব করেছিলেন। ২০১৪ সালের সিনেমা "করলে পেয়ার করলে" দিয়ে বলিউডে আত্মপ্রকাশ করার আগে, তিনি বেশ কয়েকটি বিজ্ঞাপন করেছিলেন।
হাসলিনের বেড়ে ওঠা ছিল দিল্লিতে। তিনি জিসাস অ্যাণ্ড মেরি কলেজ থেকে ইংরেজিতে স্নাতক সম্পন্ন করেন এবং পরে নতুন দিল্লির ইণ্ডিয়ান ইনস্টিটিউট অফ ম্যাস কমিউনিকেশন থেকে ডিপ্লোমা লাভ করেন।
হাসলিন কৌর বেশ কয়েকটি বিজ্ঞাপনে মডেল হয়েছেন। তিনি একজন এলিট মডেল হিসেবেও কাজ করেছেন এবং ২০১১ সালে এলিট ফ্যাশন ক্যালেন্ডারে ছিলেন।
তিনি ২০১১ প্যান্টালুন ফেমিনা মিস ইন্ডিয়া প্রতিযোগিতায় অংশগ্রহণ করেছিলেন এবং ফেমিনা মিস ইন্ডিয়া আর্থ ২০১১ জিতেছিলেন, যেখানে কনিষ্ঠা ধনকড়কে ফেমিনা মিস ইন্ডিয়া ওয়ার্ল্ডের মুকুট পরানো হয়েছিল। ফেমিনা মিস ইন্ডিয়া আর্থ ২০১০ এবং মিস আর্থ ২০১০, নিকোল ফারিয়া, ইভেন্টের শেষে তাকে মুকুট পরিয়েছিলেন।
তিনি মিস আর্থ ২০১১ প্রতিযোগিতায় প্রতিদ্বন্দ্বিতা করেছিলেন যা ৩ ডিসেম্বর ফিলিপাইনের ম্যানিলায় অনুষ্ঠিত হয়েছিল, কিন্তু তিনি স্থান জিততে পারেননি।
হাসলিন একজন ফ্যাশন মডেল।
আহমদ গাজ্জালী

আহমদ গাজ্জালী বা আহমদ গাজালি (ফার্সি: احمد غزالی; পূর্ণ নাম: মাজদ আল-দ্বীন আবু আল-ফোতুহ আহমদ গজালি) ছিলেন একজন সুন্নি মুসলিম পার্সিয়ান সুফি মিষ্টিক, লেখক, প্রচারক এবং বাগদাদের আল-নিজামিয়া মাদ্রাসার প্রধান (প্রায় ১০৬১–১১২৩ বা ১১২৬)। তিনি ইসলামের ইতিহাসে প্রধানত তাঁর বই সওয়ানেহ-এ প্রকাশিত প্রেম এবং প্রেমের অর্থ সম্পর্কিত ধারণাগুলির জন্য সর্বাধিক পরিচিত।
মুসলিম ধর্মতত্ত্ববিদ, আইনবিদ এবং সুফি আবু হামিদ মুহাম্মদ আল-গজালির ছোট ভাই, আহমদ গজালি খোরাসানের তুসের নিকটবর্তী একটি গ্রামে জন্মগ্রহণ করেন। এখানেই তিনি প্রাথমিকভাবে ফিকহশাস্ত্রে শিক্ষা লাভ করেন। তিনি অল্প বয়সেই সুফি মতাদর্শে ঝুঁকে পড়েন এবং প্রথমে আবু বকর নাছাজ তুসি (মৃত্যু ১০৯৪) এবং পরে আবু আলী ফারমাদির (মৃত্যু ১০৮৪) শিষ্য হন। ১০৯৫ সালের মধ্যে তিনি সুফিবাদে অগ্রগতি লাভ করেন এবং তার ভাই আবু হামিদ তাকে বাগদাদের নিজামিয়ায় তার স্থলাভিষিক্ত হওয়ার এবং পরিকল্পিত অনুপস্থিতিতে দায়িত্ব গ্রহণের জন্য শিক্ষক হিসেবে নিযুক্ত করেন।
প্রেমের ধারণাকে কেন্দ্র করে আহমদ গজালীর চিন্তাধারা ফারসি ইসলামি রহস্যময় সাহিত্যের বিকাশে, বিশেষ করে প্রেমের জয়গান গাওয়া কবিতায় গভীর ছাপ ফেলেছে। পরবর্তী কবিরা যেমন ʿআত্তার, সাদী, ʿইরাকী ও হাফেজ (কেবল কয়েকজনের নাম উল্লেখ করা হল) যারা তাদের রচনায় বিভিন্ন বিষয়বস্তু (মাজামিন) ব্যবহার করেছেন, তাদের অনেক কিছুই তার রচনা, বিশেষ করে ‘সাওয়ানেহ’ থেকে উদ্ভূত বলে ধরা হয়।
পূর্বসূরীদের মধ্যে তিনি সবচেয়ে বেশি প্রভাবিত হয়েছিলেন হালাজের দ্বারা, এবং তিনি হালাজের মূল প্রেমের ধারণাকে নিজের চিন্তাধারার ভিত্তি করে তুলেছিলেন। সৃষ্ট সকল সৌন্দর্যই ঐশী সৌন্দর্যের অংশ - এই বিশ্বাসও ঐতিহাসিকভাবে হালাজীয় বা নব্য-প্লেটোনিক মতবাদ থেকে উদ্ভূত। যেহেতু ঈশ্বর একই সাথে পরম সৌন্দর্য এবং সকল জাগতিক সৌন্দর্যের প্রেমিক, তাই আহমদ গজালী মনে করতেন, যে কোনো সৌন্দর্যের বস্তুকে পূজা করা হলো ঐশী প্রেমের কর্মকাণ্ডে অংশগ্রহণ করা। এইভাবেই তরুণ ও সুন্দর মুখমণ্ডলে দৃষ্টিপাত করার – ‘নজর-বাজি’ বা ‘শাহেদ-বাজি’ নামক – অভ্যাসটি গড়ে ওঠে, যার জন্য তিনি সমালোচিত হয়েছেন।
স্ফেনাকোডন্টিডে

স্ফেনাকোডন্টিডে (গ্রীক: "ওয়েজ পয়েন্ট টুথ ফ্যামিলি") হল একটি বিলুপ্ত পরিবার । ছোট থেকে বড়, উন্নত, মাংসাশী, অন্ত পেনসিলভেনিয়ান থেকে মধ্য পার্মিয়ান পেলিকোসর। সবচেয়ে সাম্প্রতিক একটি, "ডিমেট্রোডন অ্যানজেলেনসিস", সর্বশেষ কুঙ্গুরিয়ান বা সম্ভবত, রোডিয়ান সান অ্যাঞ্জেলো গঠনের প্রথম দিকের। যাইহোক, জীবাশ্ম রেকর্ডের কুখ্যাত অসম্পূর্ণতার পরিপ্রেক্ষিতে, একটি সাম্প্রতিক গবেষণায় এই সিদ্ধান্তে উপনীত হয়েছে যে স্ফেনাকোডন্টিডে সম্ভবত প্রথম দিকের ক্যাপিটানিয়ান হিসাবে বিলুপ্ত হয়ে গেছে। আদিম রূপগুলি সাধারণত ছোট ছিল (৬০ সে.মি. থেকে ১ মিটার), কিন্তু প্রথম দিকের পার্মিয়ানের পরবর্তী অংশে এই প্রাণীরা ক্রমশ বড় হয়ে ওঠে (৩ মিটার বা তার বেশি), স্থলজ পরিবেশের শীর্ষ শিকারী হয়ে ওঠে। স্ফেনাকোডন্টিড জীবাশ্মগুলি এখন পর্যন্ত শুধুমাত্র উত্তর আমেরিকা এবং ইউরোপ থেকে পরিচিত।
১৯৯০ পুরুষ হকি বিশ্বকাপ

১৯৯০ পুরুষ হকি বিশ্বকাপ হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের সপ্তম আসর যা ১২ থেকে ২৩ ফেব্রুয়ারি পর্যন্ত পাকিস্তানের লাহোর শহরে অনুষ্ঠিত হয়েছিল। এই আসরে নেদারল্যান্ডস বিজয়ী হয়েছিল, যারা ফাইনালে ৩-১ ফলাফলে আয়োজক পাকিস্তানকে পরাজিত করেছিল।
গব্বর সিং গুজ্জর

গব্বর সিং গুজ্জর (১৯২৬ – ১৩ নভেম্বর ১৯৫৯) ছিলেন একজন ভারতীয় ডাকাত, যিনি উত্তর-মধ্য ভারতের চম্বল উপত্যকায় ১৯৫০-এর দশকের শেষের দিকে সক্রিয় ছিলেন।
গব্বর সিং ১৯২৬ সালে ভারতের মধ্য প্রদেশ রাজ্যের ভিন্দ জেলার গোহাদ তহসিলের ডাং গ্রামে জন্মগ্রহণ করেন। এই গ্রাম চম্বল বিভাগে অবস্থিত। গব্বর সিংয়ের পিতার নাম ছিল রঘুবীর সিং।
১৯৫৫ সালে গব্বর সিং তার বাড়ি এবং গ্রাম ছেড়ে ভিন্দের বিখ্যাত কল্যাণ সিং গ্যাংয়ে যোগদান করেন। পরবর্তীতে গব্বর ১৯৫৬ সালের অক্টোবর থেকে ডিসেম্বরের মধ্যে তার নিজস্ব গ্যাং গঠন করেন। তিনি ভারতের মধ্য প্রদেশ ও উত্তর প্রদেশ রাজ্যে একের পর এক খুন ও ডাকাতি করেন। ১৯৫৭ সালের ডিসেম্বরে তিনি মধ্য প্রদেশের মাছুয়ারি, ভাক্রে, চাম্মোদি এবং চিরেনাস্তা গ্রামে বেশ কয়েকজনের শরীরের বিভিন্ন অঙ্গ আঘাতের মাধ্যমে বিকৃত করতে গিয়েছিলেন।
১৯৫৯ সালে মধ্যপ্রদেশ, রাজস্থান এবং উত্তর প্রদেশের রাজ্য সরকার তার মাথার দাম হিসেবে ৫০,০০০ রুপি পুরস্কার দেওয়ার ঘোষণা করেছিল। সেই সময়ে এটি ছিল ভারতের একজন ফেরারি অপরাধীকে ধরার জন্য রাখা সবচেয়ে বড় পুরস্কার।
তৎকালীন ভারতের মধ্যপ্রদেশ রাজ্যের পুলিশের আইজি (ইন্সপেক্টর জেনারেল) খুসরো ফারামুর্জ রুস্তমজী তার আত্মজীবনীমূলক বই "দ্য ব্রিটিশ দ্য ব্যান্ডিটস অ্যান্ড দ্য বর্ডার ম্যান"-এ বিশদ বিবরণ দিয়েছিলেন যে গব্বর ঢোলপুর, ভিন্দ, গোয়ালিয়র এবং ইটাওয়া এলাকার মানুষের মধ্যে এত ভয়ের সঞ্চার করেছিলেন যে কেউ তার সম্পর্কে কোনও তথ্য ফাঁস করার সাহস করেনি।
গব্বর সিং ১৯৫৯ সালের ১৩ নভেম্বর ভিন্দ জেলার জগন্নাথ-কা-পুর গ্রামে পুলিশ বাহিনীর সাথে বন্দুকযুদ্ধের সময় মারা যান। খুসরো ফারামুর্জ রুস্তমজী, যিনি আগে ভারতের প্রথম প্রধানমন্ত্রী জওহরলাল নেহরুর বিশেষ নিরাপত্তা কর্মকর্তা হিসেবে কাজ করেছিলেন, তিনি নেহরুর জন্মদিনের উপহার হিসেবে তার কাছে গব্বরের মৃত্যুর সংবাদ উপস্থাপন করার সিদ্ধান্ত নিয়েছিলেন।
প্রভাসচন্দ্র দে

প্রভাসচন্দ্র দে (১৮৮৫ - ১৯৫৪) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
যোগেন্দ্রনাথ দে'র পুত্র, প্রভাষচন্দ্র দে কলকাতায় জন্মগ্রহণ করেন। ১৯০৪ সালে তিনি কলকাতার প্রেসিডেন্সি কলেজ থেকে বৃত্তিসহ বিএ পরীক্ষায় উত্তীর্ণ হন। ১৯০৭ সালে কলকাতা বিশ্ববিদ্যালয় থেকে এমএ ও এলএলবি ডিগ্রি লাভ করেন।
সহপাঠী ও পরবর্তীকালে বিপ্লবী জ্যোতিষচন্দ্র ঘোষের মাধ্যমে ১৯০৫ সালে বঙ্গভঙ্গ বিরোধী আন্দোলনে যুক্ত হন। আত্মশক্তি ও স্বদেশীর ভাবধারা তাঁর আত্মায় এমনভাবে প্রবেশ করেছিল যে, তিনি রঘুনাথ বন্দ্যোপাধ্যায়, নিবারণ ভট্টাচার্য প্রমুখের সঙ্গে মিলে আত্মোন্নতি সংঘ প্রতিষ্ঠা করেন, যা পরবর্তীকালে কলকাতার অন্যতম প্রধান বিপ্লবী গোষ্ঠী হিসেবে আত্মপ্রকাশ করে। পরবর্তীতে, যখন তিনি নিজে থেকে আইন অনুশীলন শুরু করেন, পুলিশ তার বিপ্লবী যোগসূত্র সন্দেহ করে তাকে হয়রানি করতে থাকে, যা তাকে এই অনুশীলন ছেড়ে দিতে বাধ্য করে। 
শহরের কোলাহল থেকে দূরে তিনি নবপ্রতিষ্ঠিত ন্যাশনাল স্কুলের শিক্ষক হিসেবে বাংলার প্রত্যন্ত অঞ্চল রংপুরে চলে যান; প্রফুল্ল চাকী, প্রফুল্ল চক্রবর্তী, যদুগোপাল মুখোপাধ্যায় প্রমুখ ভবিষ্যৎ বিপ্লবীদের দীক্ষা দিয়েছিলেন। এরপর তিনি বহরমপুরের কৃষ্ণনাথ কলেজে ইংরেজির অধ্যাপক হিসেবে যোগ দেন। এরপর কৃষ্ণনগর কলেজ ও কোচবিহারের ভিক্টোরিয়া কলেজে ভর্তি হন।
কলকাতার ম্যান্টন কোম্পানির কাছ থেকে অস্ত্র লুটের ষড়যন্ত্রে জড়িত থাকার অভিযোগে ১৯১৬ সালের ১০ জুলাই ভারত প্রতিরক্ষা আইনে কোচবিহার থেকে তাঁকে গ্রেফতার করা হয়। ১৯২০ সালে সাধারণ ক্ষমার অংশ হিসেবে মুক্তি পেয়ে তিনি কলকাতার রিপন কলেজ ও মহারাজা মণীন্দ্রচন্দ্র কলেজে অবসর গ্রহণের আগ পর্যন্ত ইংরেজির অধ্যাপক হিসেবে দায়িত্ব পালন করেন।
ইংল্যান্ড পুরুষ জাতীয় ফিল্ড হকি দল

ইংল্যান্ড পুরুষ জাতীয় ফিল্ড হকি দল আন্তর্জাতিক ফিল্ড হকিতে ইংল্যান্ডের প্রতিনিধিত্ব করে থাকে। এই দল কেবলমাত্র অলিম্পিক গেমসে অংশগ্রহণ করেনা (যেহেতু অলিম্পিকে গ্রেট ব্রিটেন অংশ নেয়)। ১৯০৮ সালে ইংল্যান্ড অলিম্পিকে অংশগ্রহণ করেছিল ও স্বর্ণপদক জিতেছিল। তারপর থেকে গ্রেট ব্রিটেন দলের একটি অংশ হিসেবে ইংল্যান্ড দলের খেলোয়াড়রা অলিম্পিকে অংশ নেয়।
পুরুষ হকি বিশ্বকাপ-এ ইংল্যান্ডের সেরা ফিনিশিং ছিল রানার্স-আপ (১৯৮৬), যেখানে তারা ফাইনালে অস্ট্রেলিয়ার কাছে হেরে যায়। তারা কুয়ালালামপুরে কমনওয়েলথ গেমসের ১৯৯৮ হকি টুর্নামেন্টের উদ্বোধনী আসরে ব্রোঞ্জপদক জিতেছিল।
প্রমোদ বড়ো

প্রমোদ বড়ো (জন্ম ১ মার্চ ১৯৭৫) হলেন একজন ভারতীয় রাজনীতিবিদ যিনি ২০২০ সাল থেকে ইউনাইটেড পিপলস পার্টি লিবারেল (UPPL) এর সভাপতি এবং ২০২০ সাল থেকে কোকলাবাড়ির প্রতিনিধিত্বকারী বোডোল্যান্ড টেরিটোরিয়াল কাউন্সিলের ২য় এবং বর্তমান প্রধান নির্বাহী সদস্য হিসেবে দায়িত্ব পালন করছেন। তিনি ২০০৯ থেকে ২০১৫ সাল পর্যন্ত অল বোডো স্টুডেন্টস ইউনিয়নের প্রাক্তন সভাপতি ছিলেন।
আয়ারল্যান্ড পুরুষ জাতীয় ফিল্ড হকি দল

আয়ারল্যান্ড পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে প্রজাতন্ত্রী আয়ারল্যান্ড ও উত্তর আয়ারল্যান্ড-এর প্রতিনিধিত্ব করে থাকে।
রঙ্গু সৌরিয়া

রাঙ্গু সৌরিয়া একজন ভারতীয় সমাজকর্মী এবং নারী ও শিশুদের জন্য সমাজকর্মী। তিনি কাঞ্চনজঙ্ঘা উদ্ধার কেন্দ্রের প্রতিষ্ঠাতা, উনি শিলিগুড়িভিত্তিক একটি অলাভজনক সংস্থা, যেটি দার্জিলিং, উত্তর পূর্ব ভারত এবং নেপালে যৌন পাচারের শিকারদের সাহায্য করার জন্য নিবেদিত। তিনি ২০১১ সালে গডফ্রে ফিলিপস জাতীয় সাহসিকতা পুরস্কারে ভূষিত হন।
২০০৪ সালে, সৌরিয়া কাঠমান্ডুতে গিয়েছিলেন অনুরাধা কৈরালা এবং তার দল মাইতি নেপালের কাছ থেকে নির্দেশনা নিতে। তাদের কাছ থেকে আলাপচারিতা ও শেখার পর, তিনি দার্জিলিংয়ে ফিরে আসেন এবং কাঞ্চনজঙ্ঘা উদ্ধার কেন্দ্র চালু করেন। তারপর থেকে তিনি এবং এনজিওর অন্যরা পাটনা, দিল্লি, মুম্বাই এবং কলকাতার মতো শহর থেকে ১১০০টিরও বেশি মেয়েকে উদ্ধার করেছেন। 
সৌরিয়া ২০১১ সালে গডফ্রে ফিলিপস জাতীয় সাহসিকতা পুরস্কার পেয়েছিলেন এবং ২০০৯ সালে ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রির নারী অর্জনকারী পুরস্কারের সাথে স্বীকৃত হয়েছিল। এছাড়াও, তিনি তার পরিষেবার জন্য ২০টিরও বেশি আঞ্চলিক সংস্থা দ্বারা সম্মানিত হয়েছেন। 
জানুয়ারী ২০১৬-এ, তিনি নারী ও শিশু উন্নয়ন মন্ত্রকের (ভারত) ১০০ নারী উদ্যোগের অংশ হিসেবে তালিকাভুক্ত হন যার লক্ষ্য ১০০ জন নারীকে স্বীকৃতি দেওয়া এবং তাদের স্বীকৃতি দেওয়া যারা সারা দেশে তাদের সম্প্রদায়ের মধ্যে ভালো ভূমিকা রাখছে।
রেখা রানী দাস বড়ো

রেখা রানী দাস বড়ো ভারতের আসামের একজন প্রবীণ রাজনীতিবিদ। তিনি সমাজকল্যাণ এবং রেশম চাষ এবং তাঁত প্রতিমন্ত্রী এবং আসাম সরকারের সমতল উপজাতি ও অনগ্রসর শ্রেণীর কল্যাণ মন্ত্রী হিসাবে দায়িত্ব পালন করেছেন। রেখা রানী দাস বোরো বিজেপি আসাম প্রদেশের বর্তমান রাজ্য সহ-সভাপতি। তিনি স্বাধীনতা সংগ্রামী বীরেন দাস বড়োর কন্যা, যিনি আইনসভার সদস্যও ছিলেন (এমএলএ)।
রেখা রানী দাস বড়ো অসম গণ পরিষদ (এজিপি) এর সাথে তার রাজনৈতিক জীবন শুরু করেন এবং দলের একজন সিনিয়র নেতা হিসাবে দায়িত্ব পালন করেন। তিনি ২০১৯ সালে বিজেপিতে চলে আসেন। তিনি ১৯৮৫ এবং ১৯৯৬ সালে বড়মা নির্বাচনী এলাকা থেকে দুবার বিধায়ক হিসেবে নির্বাচিত হন।
শবনম রামস্বামী

শবনম রামস্বামী ভারতের একজন সমাজকর্মী এবং ইন্টেরিয়র ডিজাইনার। তিনি পশ্চিমবঙ্গের মুর্শিদাবাদের কাটনায় অবস্থিত তার এনজিও "স্ট্রিট সারভাইভারস ইণ্ডিয়া"র (এসএসআই) জন্য সর্বাধিক পরিচিত, এই সংস্থা স্থানীয় গ্রামের জন্য শিক্ষা এবং অর্থনৈতিক উন্নয়ন কর্মসূচি পরিচালনা করে।
শবনম মুর্শিদাবাদের কাটনা গ্রামে জন্মগ্রহণ করেন। তিনি কলকাতার লা মার্টিনিয়ারে পড়াশোনা করেছেন।
তিনি মীরা নায়ারের "সালাম বালক"-এ যোগ দেন, যেখানে তিনি দিল্লি স্টেশনে পলাতকদের উদ্ধার করেছিলেন। একজন প্রবীণ সাংবাদিক, জুগনু রামস্বামী, তার কাজের উপর একটি চলচ্চিত্র নির্মাণের অভিপ্রায়ে তার সাথে যোগাযোগ করেছিলেন। ছবিটি করার পর তারা বিয়েও করেন। 
১৯৯০ সালে দিল্লিতে স্ট্রিট সারভাইভারস ইণ্ডিয়া গঠিত হয়েছিল, এর উদ্দেশ্য ছিল কাজ করা পথশিশুদের পড়াশুনো শেখার সুযোগ দেওয়া। এটি জাগৃতি স্কুল নামে একটি বিদ্যালয় পরিচালনা করত, এতে একটি রান্নাঘর এবং রাতের আশ্রয় কেন্দ্রও ছিল। বাণিজ্যিক স্থান পুনরুদ্ধার করার জন্য একটি সরকারি "পরিষ্কার অভিযানে" এটি ভেঙে ফেলা হয়েছিল।
এসএসআই রাজীব গান্ধী ফাউণ্ডেশনের সহায়তায় জাগৃতি গ্রামীণ লাইব্রেরি প্রকল্প চালু করেছে। এই প্রোগ্রামটি কাটনার কাছের গ্রামে এগারোটি পাঠাগার চালায়। প্রতিটি পাঠাগার একটি নোডাল পয়েন্ট এবং আশেপাশের অতিরিক্ত দশটি গ্রামের শিশুদের জন্য সহায়তা কেন্দ্র হিসেবে কল্পনা করা হয়েছিল। ন্যূনতম খরচে, শিক্ষার্থীরা তাদের স্কুলের বিষয়গুলোর সাথে সম্পর্কিত বই এখানে পড়তে বা এখান থেকে ধার নিতে পারে, সেইসাথে রেফারেন্স এবং কথাসাহিত্যের কাজগুলো পড়তে পারে।
জৈন ধর্মনীতি

জৈন ধর্মনীতি বা জৈন নৈতিক আইন দুটি নীতি বা আচরণের নিয়ম নির্ধারণ করে। একটি সন্ন্যাসীর জন্য এবং আরেকটি শ্রাবকের (গৃহকর্তা) জন্য। উভয়ের ক্ষেত্রেই পাঁচটি মৌলিক ব্রত নির্ধারিত। ব্রতগুলিকে শ্রাবকরা আংশিকভাবে পালন করে, কিন্তু সন্ন্যাসীরা কঠোরভাবে পালন করে।
মহাব্রত বা প্রধানব্রত হলো জৈন সন্ন্যাসীদের দ্বারা পালন করা পাঁচটি মৌলিক ব্রত। জৈন ধর্মনীতি অনুসারে মহাব্রত পাঁচটি:
মহাব্রত সম্পর্কে জৈন গ্রন্থ পুরুষার্থসিদ্ধ্যুপায় বলে:
আচার্য সামন্তভদ্রের রত্নকরন্দ শ্রাবকাচার অনুসারে:
পাঁচটি প্রধান ব্রত ছাড়াও, একজন গৃহকর্তা সাতটি সম্পূরক ব্রত (শীলা) এবং শেষ সল্লেখনা ব্রত পালন করবেন বলে আশা করা হয়।
অহিংসা প্রথম এবং প্রধান ব্রত হিসাবে জৈন মতবাদে আনুষ্ঠানিকভাবে রূপান্তরিত হয়। জৈন গ্রন্থ অনুসারে, তত্ত্বসূত্র: "আবেগ থেকে জীবনীশক্তি ছিন্ন করা হল আঘাত।"
সত্য হলো মিথ্যা না বলার এবং সত্য কথা বলার ব্রত। সন্ন্যাসী বা সন্ন্যাসীকে মিথ্যা কথা বলা উচিত নয়, এবং হয় চুপ থাকা বা সত্য কথা বলা উচিত নয়।
প্রবীণ শাহের মতে, সত্যের মহান ব্রত "কথা, মন ও কাজ" এর ক্ষেত্রে প্রযোজ্য, এবং এর অর্থ হল অন্যদের নিরুৎসাহিত করা এবং অপমান করা যারা মিথ্যাকে স্থায়ী করে।
মিথ্যার অন্তর্নিহিত কারণ হলো আবেগ এবং তাই এটিকে হিংসা ঘটাতে বলা হয়।
মহাব্রত হিসেবে অস্তেয় মানে এমন কিছু গ্রহণ না করা যা অবাধে দেওয়া হয় না এবং অনুমতি ছাড়া হয় না। এটি যেকোন কিছুর জন্য প্রযোজ্য এমনকি যদি অপ্রত্যাশিত বা দাবি না করা হয়, তা মূল্যবান বা মূল্যহীন জিনিস হোক না কেন। চুরি না করার এই ব্রত কর্ম, কথা ও চিন্তার ক্ষেত্রে প্রযোজ্য। আরও একজন পরামর্শদাতা, শাহ বলেন, অন্যদেরকে তা করতে উৎসাহিত করতে হবে না বা এই ধরনের কার্যকলাপের অনুমোদন দিতে হবে না।
জৈন গ্রন্থ পুরুষার্থসিদ্ধ্যুপায় অনুসারে:
তত্ত্বার্থসূত্র অনুসারে, এই ব্রতকে শক্তিশালী করে এমন পাঁচটি পালন হলো:
জৈন সাধকদের মহাব্রত হিসাবে ব্রহ্মচর্যের অর্থ হলো ব্রহ্মচর্য এবং শরীর, শব্দ বা মন দিয়ে যেকোন ধরনের যৌন কার্যকলাপ এড়ানো। সন্ন্যাসীর কামুক আনন্দ উপভোগ করা উচিত নয়, যার মধ্যে সমস্ত পাঁচটি ইন্দ্রিয় অন্তর্ভুক্ত রয়েছে, বা অন্যদেরকে একই কাজ করতে বলবেন না, বা অন্য সন্ন্যাসীকে যৌন বা কামুক কার্যকলাপে জড়িত থাকার অনুমোদন দেবেন না।
তত্ত্বার্থসূত্র অনুসারে, "মোহ হলো সম্পত্তির প্রতি আসক্তি"। জৈন গ্রন্থে উল্লেখ করা হয়েছে যে "সম্পত্তির প্রতি আসক্তি (পরিগ্রহ) দুই প্রকার - অভ্যন্তরীণ সম্পদের সাথে সংযুক্তি (আভয়ন্তর পরিগ্রহ), এবং বাহ্যিক সম্পদের সাথে সংযুক্তি (বাহ্য পরিগ্রহ)।
চৌদ্দটি অভ্যন্তরীণ সম্পদ হলো:
পাঁচটি মৌলিক ব্রত ছাড়াও সাতটি সম্পূরক ব্রত শ্রাবকের জন্য নির্ধারিত। এর মধ্যে রয়েছে তিনটি গুণব্রত এবং চারটি শিক্ষাব্রত।
অনুব্রতগুলো হলো:
অনুব্রত সম্পর্কে জৈন গ্রন্থ পুরুষার্থসিদ্ধ্যুপায় বলে:
সন্ন্যাসী বা শ্রাবক কর্ম ত্যাগ করার জন্য যে সমস্ত নির্ধারিত ব্রত পালন করেছে, সে তার জীবনের শেষভাগে সল্লেখানা ব্রত গ্রহণ করে।
সালেখান সম্পর্কে জৈন গ্রন্থ পুরুষার্থসিদ্ধ্যুপায় বলে:
রূপনাথ ব্রহ্ম

রূপনাথ ব্রহ্ম (বোড়ো : রুপনাথ ব্রহ্ম ১৯০২-১৯৬৮) একজন বোড়ো কবি, রাজনীতিবিদ এবং ধর্মীয় পণ্ডিত ছিলেন। তিনি ১৯০২ সালের ১৫ জুন কোকরাঝাড় জেলার ওওয়াবাড়ি গ্রামে জন্মগ্রহণ করেন। তিনি ছিলেন ধজেন্দ্র ব্রহ্মা ও ক্ষুদ্বম্শ্রী ব্রহ্মার পুত্র। ১৯৬৮ সালের ২৩ জানুয়ারি তিনি শেষ নিঃশ্বাস ত্যাগ করেন। ব্রহ্ম ধর্ম প্রতিষ্ঠায় সাহায্য করার কৃতিত্ব তার। তাঁর কবিতাগুলি বেশিরভাগ চরিত্রে রহস্যময় ছিল। তিনি বোডোদের প্রথম মন্ত্রীও ছিলেন। রূপনাথ ব্রহ্মা আন্তঃরাজ্য বাস টার্মিনাল হিসাবে তাকে স্মরণ করার জন্য গুয়াহাটির আন্তঃরাষ্ট্রীয় বাস টার্মিনালের নামকরণ করা হয়েছে।
জারিয়া (আইএসএস মডিউল)

জারিয়া (), যা ফাংশনাল কার্গো ব্লক নামেও পরিচিত, হচ্ছে আন্তর্জাতিক মহাকাশ স্টেশনের (আইএসএস) উৎক্ষিপ্ত প্রথম মডিউল। মহাকাশে আইএসএস-এর নির্মাণের সময় জারিয়া মডিউল এই স্টেশনে বৈদ্যুতিক ক্ষমতা, সঞ্চয়, জ্বালানি ও গাইডেন্স ব্যবস্থা প্রদান করত। পরে বিভিন্ন উপযুক্ত মডিউলের উৎক্ষেপণ ও মহাকাশে আইএসএস-এর সাথে সংযুক্তির ফলে এটি মূলত সঞ্চয়ের জন্য ব্যবহার করে হয়। এর জন্য জারিয়া মডিউলের নিয়তচাপ অংশ এবং বাইরের দিকে সংযুক্ত জ্বালানি ট্যাংক উভয়ই ব্যবহার করা হয়। এই মডিউলটি টিকেএস মহাকাশযানের উত্তরসূরী, যা সাবেক সোভিয়েত ইউনিয়নের সালিউত কর্মসূচির সময় তৈরি করা হয়েছিল। এই মডিউলের নাম "জারিয়া" ("প্রভাত") রাখার কারণ হচ্ছে যে এটি মহাকাশে আন্তর্জাতিক সহযোগিতার নতুন যুগের প্রভাতকে চিহ্নিত করছে। এক রুশ কোম্পানি এই মডিউলটি তৈরি করলেও মার্কিন যুক্তরাষ্ট্র এর মালিক।
জারিয়া মডিউলের ভর , দৈর্ঘ্য ও প্রস্থ ।
এই মডিউলে তিনটি ডকিং পোর্ট রয়েছে: একটি ডকিং পোর্ট অক্ষীয়ভাবে সামনের দিকের ডকিং স্ফিয়ারে, অপর ডকিং পোর্ট পৃথিবীর দিকে মুখ করে (নাদির) এবং আরেকটি ডকিং পোর্ট অক্ষীয়ভাবে পিছনের দিকে।
সামনের দিকের ডকিং পোর্টের সাথে প্রেশারাইজড মেটিং অ্যাডাপ্টার পিএমএ-১ যুক্ত, যা আবার ইউনিটি মডিউলের সাথে যুক্ত। পিএমএ-১ হচ্ছে রাশিয়ান অরবিটাল সেগমেন্ট (আরওএস) ও ইউএস অরবিটাল সেগমেন্ট (ইউএসওএস)-এর সংযোগস্থল।
পিছনের দিকের ডকিং পোর্টের সাথে জ্‌ভেজদা সার্ভিস মডিউল যুক্ত। এর নাদির ডকিং পোর্টটি প্রথমদিকে সয়ুজ ও প্রগ্রেস মহাকাশযান ডক করার জন্য ব্যবহার করা হয়েছিল; পরে সেখানে আধা-স্থায়ীভাবে রাজভেত মডিউল ডক করা হয়েছে, এবং সয়ুজ ও প্রগ্রেস মহাকাশযান ডক করার জন্য রাজভেত মডিউলের নাদির ডকিং পোর্ট ব্যবহার করা হয়। প্রথমদিকে ডকিং স্ফিয়ারে আরেকটি জেনিথ ডকিং পোর্ট যোগ করার পরিকল্পনা থাকলেও পরে তার জায়গায় একটি গোলীয় কভার ঝালাই করা হয়েছিল।
২০ নভেম্বর ১৯৯৮-এ রাশিয়ার প্রোটন-কে রকেটের মাধ্যমে জারিয়া মডিউলকে কাজাখস্তানের বাইকনুর কসমাদ্রোম সাইট ৮১ থেকে উচ্চ কক্ষপথে উৎক্ষেপণ করা হয়েছিল। কারিগরি অনুযায়ী এর সর্বনিম্ন মেয়াদ ১৫ বছর। জারিয়া মডিউলের কক্ষপথে পৌঁছনোর পর ৪ ডিসেম্বর ১৯৯৮-এ ইউনিটি মডিউল সহ এসটিএস-৮৮ উৎক্ষিপ্ত হয়েছিল এবং ইউনিটি মডিউল জারিয়া মডিউলের সাথে যুক্ত হয়েছিল।
কারিগরি অনুযায়ী এটি কেবল ছয় থেকে আট মাসের জন্য স্বতন্ত্রভাবে মহাকাশে ওড়ার কথা ছিল। কিন্তু রাশিয়ার জ্‌ভেজদা সার্ভিস মডিউল সম্পর্কিত বিলম্বের জন্য জারিয়া মডিউলকে প্রায় দুই বছর ধরে স্বতন্ত্রভাবে মহাকাশে উড়তে হয়েছিল। ১২ জুলাই ২০০০-এ জ্‌ভেজদা মডিউল উৎক্ষিপ্ত হয়ে ২৬ জুলাইয়ে জারিয়া মডিউলের সাথে মিলিত হয়েছিল।
আন্তর্জাতিক মহাকাশ স্টেশনের এসটিএস-১১৮ মিশন চলাকালীন ১৪ আগস্ট ২০০৭ ১৫:১৭ ইউটিসি সময়ে জারিয়া মডিউল তার ৫০,০০০তম কক্ষপথে পরিক্রমা সম্পন্ন করেছিল।
ছৈয়দ মহম্মদ ছাদুল্লাহ

স্যার ছৈয়দ মহম্মদ ছাদুল্লাহ কেসিআইই (; ২১ মে ১৮৮৫ - ৮ জানুয়ারী ১৯৫৫) ১৯৩৭ থেকে ১৯৪৬ সাল পর্যন্ত ব্রিটিশ ভারতে আসামের ১ম প্রধানমন্ত্রী ছিলেন। তিনি ১৯৪৬ থেকে ১৯৫০ সাল পর্যন্ত ভারতের গণপরিষদের সদস্যও ছিলেন।
সাদুল্লা ১৯২৮ সালের জন্মদিনের সম্মানে নাইট উপাধি পেয়েছিলেন। এবং ১৯৪৬ সালের জন্মদিনের সম্মানে একজন নাইট কমান্ডার অফ দি অর্ডার অফ দ্য ইন্ডিয়ান এম্পায়ার (KCIE) নিযুক্ত হন।
শুক্লা বোস

শুক্লা বোস হলেন পরিক্রমা হিউম্যানিটি ফাউন্ডেশনের প্রতিষ্ঠাতা এবং সিইও। এই প্রতিষ্ঠানটি একটি অলাভজনক সংস্থা যা ভারতের বেঙ্গালুরুতে সুবিধাবঞ্চিত শিশুদের জন্য ইংরেজি-মাধ্যম বিদ্যালয় পরিচালনা করে।
তিনি ৭ বছর ধরে মিশনারিজ অফ চ্যারিটিতে মাদার তেরেসার সাথে স্বেচ্ছায় কাজ করেছিলেন। তার কর্মজীবন কলকাতার একটি কনভেন্ট স্কুলে একজন শিক্ষিকা হিসেবে শুরু হয় এবং পরে তিনি ভুটানের একটি আর্মি স্কুলে চাকরি করতে চলে যান।
তারপরে তিনি ওবেরয় গ্রুপের সাথে কাজ করেন এবং পরে রিসর্ট কন্ডোমিনিয়াম ইন্ডিয়া ( আরসিআই (কোম্পানী) ) এর ব্যবস্থাপনা পরিচালক হিসেবে কাজ করেন। তবে, যখন তার বয়স ৩০-এর মাঝামাঝি পৌঁছেছিল, তিনি নিজেকেই প্রশ্ন করতে শুরু করেছিলেন যে জীবনে তিনি কী প্রভাব ফেলতে পারেন। তিনি স্বীকার করেন, "১৯৯৭ সাল নাগাদ, আমি কিছু উদ্ভট কাজ করছিলাম, আমার নিজের অবিট ও লেখা দেখছিলাম, অন্য মানুষের জীবন থেকে বোঝার চেষ্টা করছিলাম যে সেগুলো কী প্রভাব ফেলে।"
২০০০ সালে, তিনি শিশুদের জন্য একটি বহুজাতিক এনজিও চালানোর প্রস্তাব গ্রহণ করেন এবং তাদের ভারতীয় কার্যক্রম শুরু করেন। সেখানে তার নেতৃত্ব এবং প্রতিষ্ঠান-নির্মাণ দক্ষতা প্রয়োগ করার দুই বছরের মধ্যে, তিনি নিজের একটি এনজিও চালু করতে অনুপ্রাণিত বোধ করেন।
২০০৩ সালে পরিক্রমা শুরু করার জন্য তিনি আতিথেয়তা শিল্পে সিইও পদ ছেড়ে দেওয়ার আগে শুক্লা বোস ২৬ বছর সেখানে কাটিয়েছিলেন।
ওছমান আলী সওদাগর

শেখ ওসমান আলী সদাগর (; ১৮৫৬ - ২৮ এপ্রিল ১৯৪৮) ছিলেন একজন রাজনীতিবিদ, চাষী এবং শিক্ষাবিদ। তিনি আসাম আইনসভার উদ্বোধনী সদস্য হিসেবে দায়িত্ব পালন করেন, এবং আসামকে পাকিস্তানের অধিরাজ্যে একীভূত করার বিরোধিতা করেন। সদাগরকে মিয়া সম্প্রদায়ের সাংস্কৃতিক ও ভাষাগত অসামাইজেশনের পথপ্রদর্শক বলে মনে করা হয়। চোর চাপরি সাহিত্য পরিষদ তার স্মরণে ওসমান আলী সদাগর সম্মাননা পুরস্কারের নামকরণ করে।
সওদাগর বেঙ্গল প্রেসিডেন্সিতে এক বাঙালি মুসলিম পরিবারে জন্মগ্রহণ করেন।
১৮৮৫ সালে, তিনি তার চাচা নজরুল আলীর সহায়তায় আসামের নওগং এর আলিটাঙ্গানিতে চলে আসেন। আলী তখন বাংলা ও আসামের নদীগুলোর মধ্য দিয়ে প্রবাহিত বাষ্পবাহী জাহাজে কাজ করছিলেন। তিনি ১৮৯৪ সালের পাথরঘাটের যুদ্ধে অংশগ্রহণ করেন যেখানে তিনি আহত হন।
১৯০২ সালে, সদাগর নওগং এর আলিটাঙ্গানীতে একটি প্রাথমিক বিদ্যালয় প্রতিষ্ঠা করেন। ডক্টরাল গবেষক হাফিজ আহমেদের মতে, স্কুলটি ছিল আসামের বঙ্গীয়-মূল মুসলিম অভিবাসী সম্প্রদায়ের দ্বিতীয় অসমিয়া-মাধ্যম প্রতিষ্ঠান। সদাগর আসাম সাহিত্য সভার একজন সদস্যও ছিলেন, ১৯১৭ সালের উদ্বোধনী অধিবেশনে অংশ নিয়েছিলেন যেখানে তিনি ১০ ব্রিটিশ ভারতীয় রুপি (আজকের ১৩০ আমেরিকান ডলারের সমতুল্য) দান করেছিলেন।
তিনি ১৯৩৭ সালের প্রথম আসাম আইনসভা নির্বাচনে স্বতন্ত্রভাবে প্রতিদ্বন্দ্বিতা করেন এবং নাগাঁও নির্বাচনী এলাকা থেকে আসাম বিধানসভার সদস্য হিসেবে সফলভাবে নির্বাচিত হন। আসামের রাজনীতিতে, সদাগর জাতিগত অসমিয়া রাজনীতিবিদ মুহাম্মদ সাদুলাহ এবং জাতিগত বাঙালি রাজনীতিবিদ আবদুল হামিদ খান ভাসানী উভয়েরই বিরোধিতা করেছিলেন। পরে তিনি সর্বভারতীয় মুসলিম লীগ ত্যাগ করেন। তার নেতৃত্বে, পাঁচজন স্বাধীন মুসলিম রাজনীতিবিদ সমাবেশে নিজেদের প্রতিনিধিত্ব করেছিলেন, যারা সকলেই আসামকে পাকিস্তানের অধিরাজ্যে একীভূত করার মুসলিম লীগের পরিকল্পনার বিরোধিতা করেছিলেন।
আসামে সদাগর মারা যান। তার ছেলে আব্দুল শহীদও একজন রাজনীতিবিদ ছিলেন। ২০১৯ সালে তার বংশধরদের বিরুদ্ধে মিথ্যা এনআরসি দাবি করা হয়েছিল। তাদের রক্ষাকারীদের মধ্যে ছিলেন বিরোধী দলীয় নেতা দেবব্রত শইকীয়া।
মৌলভী মুহাম্মদ আমিরুদ্দিন

মৌলভী মুহাম্মদ আমিরুদ্দিন ছিলেন একজন ভারতীয় রাজনীতিবিদ। তিনি ৭ এপ্রিল ১৯৩৭ থেকে ২ মার্চ ১৯৪৬ পর্যন্ত আসাম বিধানসভার প্রথম ডেপুটি স্পিকার ছিলেন।
কৃষ্ণনাথ সরমাহ

কৃষ্ণনাথ সরমাহ (১৮৮৭-১৯৪৭) আসামের একজন প্রখ্যাত জাতীয়তাবাদী এবং সমাজ সংস্কারক ছিলেন। তিনি ব্রাহ্মণ পরিবারে জন্মগ্রহণ করেন। বিজ্ঞান ও আইনে ডিগ্রী নিয়ে স্নাতক হওয়ার পর, তিনি ১৯১৭ সালে আইনী অনুশীলন শুরু করেন। মহাত্মা গান্ধী দ্বারা অনুপ্রাণিত হয়ে তিনি পরিবর্তে স্বাধীনতা সংগ্রামে যোগ দেন। তরুণ রাম ফুকন, নবীন চন্দ্র বরদলৈ এবং গোপীনাথ বারদোলোইয়ের সাথে, তিনি আসামের ভারতীয় স্বাধীনতা সংগ্রামের অন্যতম অগ্রদূত ছিলেন। গান্ধীর মিশনের কথা শুনে শর্মা তাকে তার নামঘর খুলতে আমন্ত্রণ জানান এবং এভাবেই ১৯৩৪ সালের এপ্রিলের ঘটনা ঘটে। এই ইভেন্টের পর, তিনি দলিত সম্প্রদায়ের জন্য ১২টি স্কুলও খুলেছিলেন।